# Orbea (fabricant de bicicletes)

Orbea és una empresa cooperativa dedicada a la fabricació de bicicletes situada a la població basca de Mallabia. Orbea produeix bicicletes de carretera, tot terreny, de passeig i infantils. És part de Mondragón Corporación Cooperativa i és un dels fabricants més importants de bicicletes d'Europa.

## Història

Va ser fundada per tres germans a Eibar el 1840 i es va dedicar en un primer moment a la fabricació d'armes fins que el 1926 va començar la producció de bicicletes. El 1975 va abandonar les instal·lacions d'Eibar i es va ubicar a Mallabia.
Orbea és una marca dedicada als esports exteriors, centrada en la fabricació de bicicletes, roba ciclista i cascos. A més, són distribuïdors exclusius mundials de la marca neozelandesa de triatló Orca.
Orbea té dues plantes de fabricació a tot el món. L'activitat principal es desenvolupa a la planta de Mallabia, que compta amb 300 treballadors, i disposa duna segona planta a la citat portuguesa d'Aveiro amb 100 treballadors. Compta amb una mitjana de 250.000 bicicletes venudes a l'any.

## Patrocinis

Orbea ha patrocinat de forma individual a ciclistes en diferents disciplines de dels anys 1930, entre els quals destaquen Ricardo Montero, Luciano Montero i Mariano Cañardo. Als anys 1970 va crear el seu primer equip professional del que formava part Miguel Mari Lasa. Als anys 1980 es va reprendre la idea de tenir un equip professional, el Grup Esportiu Orbea-Danena, del qual van formar part Perico Delgado i Marino Lejarreta.
La marca va comptar també amb un equip professional des de l'any 2000 que competia en proves de ciclisme de muntanya, anomenat Orbea, en les seves últimes temporades liderat pel francès Julien Absalon i amb Rubén Ruzafa i Iñaki Lejarreta, essent un dels equips més potents del món en l'especialitat de cross-country. De l'equip també en van formar part Jean-Christophe Péraud i Marga Fullana, entre d'altres.
Des de 2013 compta amb un equip de triatló anomenat Orbea-Orca Triathlon Team. Des de l'any 2017 és el patrocinador oficial de l'UnitedHealthcare Pro Cycling Team dels circuits continentals de ciclisme.

## Referències

* ↑ «Elorriaga y Cancellieri brillan en una Orbea Monegros de sobresaliente» (en castellà), 23-04-2022. [Consulta: 16 setembre 2022].
* ↑ «Orbea incrementa las ventas y afianza su crecimiento global» (en castellà), 08-05-2022. [Consulta: 16 setembre 2022].
* ↑ «Autor: José Luis Calvo. Titulo: La industria armera nacional 1830-1940. Fábricas, Privilegios, Patentes y Marcas. Edición: Pamplona, 1997.». Arxivat de l'original el 2009-06-05. [Consulta: 16 setembre 2022].
* ↑ «Palco23 - Equipamiento | Todos servicios para el deporte». [Consulta: 16 setembre 2022].
* ↑ «Orbea lució su maillot retro en Ordizia (Fotos)». Biciciclismo, 26-07-2011. [Consulta: 27 juliol 2011].
* ↑ «Equipos Orbea». orbea.com. Arxivat de l'original el 5 de agosto de 2009. [Consulta: 8 agost 2009].
* ↑ «Ranking - Mountain Bike 2010-Men Elite UCI Ranking Cross Country Team-17: 29 Nov 2010». Web oficial de la Unió Ciclista Internacional, 29-11-2010. Arxivat de l'original el 14 de julio de 2014. [Consulta: 13 diciembre 2010].
* ↑ «2008 UCI Mountain Bike Rankings-Men Elite». UCI. Arxivat de l'original el 30 de enero de 2011. [Consulta: 13 diciembre 2010].
* ↑ «El campeón de Europa XC Jean Christophe Peraud a Orbea, Cedric Ravanel a Lapierre». e-mtb.com, 01-11-2005. Arxivat de l'original el 2016-03-12. [Consulta: 20 abril 2011].
* ↑ «Desaparece el Orbea Team International». cobblesandhills.com, 17-10-2012. Arxivat de l'original el 2 de febrero de 2013. [Consulta: 5 febrer 2013].
* ↑ Orbea Teams
* ↑ «Orbea Atletas». Arxivat de l'original el 7 de marzo de 2013. [Consulta: 21 febrer 2013].
* ↑ «Team Announces New 2017 Partners» (en anglès americà). [Consulta: 16 setembre 2022].